Ψυχοκοινωνικές όψεις των μαθησιακών δυσκολιών: ο ρόλος των ιστοσελίδων κοινωνικής δικτύωσης
Creators: name: Δημόγιωργα, Παναγιώτα Χ.
Publisher: name: Aristotle University of Thessaloniki
Year: 2015
Subjects: Μαθησιακές δυσκολίες
Ιστοσελίδες κοινωνικής δικτύωσης
Φιλικές σχέσεις
Μοναξιά
Learning disabilities
Social networking websites
Friendship relations
Loneliness

description: Βασικός στόχος της παρούσας διατριβής ήταν η διερεύνηση του ρόλου των ιστοσελίδων κοινωνικής δικτύωσης στην ποιότητα των φιλικών σχέσεων και στη μοναξιά στους εφήβους και στις έφηβες με διάγνωση μαθησιακών δυσκολιών. Η διερεύνηση αυτή πραγματοποιήθηκε μέσα σε ένα ευρύ δίκτυο παραγόντων, ατομικών και πλαισίου, οι οποίοι, μεμονωμένα ή σε αλληλεπίδραση μεταξύ τους, φαίνεται να συνδέουν τη χρήση των ιστοσελίδων κοινωνικής δικτύωσης με τις παραπάνω ψυχοκοινωνικές διαστάσεις των μαθησιακών δυσκολιών. Οι παράγοντες αυτοί ήταν: οι κοινωνικές δεξιότητες, η ένταση της χρήσης του Facebook, η αυτο-αποκάλυψη στο Facebook στο φίλο ή στη φίλη που αποκτήθηκε εντός και εκτός Facebook, οι αντιλήψεις για την ποιότητα των φιλικών σχέσεων που ξεκίνησαν εντός και εκτός Facebook και η αντιλαμβανόμενη μοναξιά. Tο δείγμα της έρευνας αποτέλεσαν 286 μαθητές και μαθήτριες των τριών τάξεων γυμνασίου και λυκείου, από τους οποίους οι μισοί είχαν διάγνωση μαθησιακών δυσκολιών. Τα δεδομένα της έρευνας συλλέχθηκαν με ερωτηματολόγια αυτο-αναφοράς και η στατιστική τους επεξεργασία έγινε με: (α) αναλύσεις διακύμανσης για την εξέταση των κύριων επιδράσεων του παράγοντα παρουσία ή μη μαθησιακών δυσκολιών και των αλληλεπιδράσεών του με τις κοινωνικές δεξιότητες, φύλο και ηλικία στις υπό εξέταση μεταβλητές, (β) αναλύσεις διαδρομών (path analyses) για τη διερεύνηση του δικτύου των σχέσεων μεταξύ των μεταβλητών της έρευνας στο συνολικό δείγμα και χωριστά στην ομάδα των εφήβων με και χωρίς μαθησιακές δυσκολίες (multi-group path analyses), και (γ) τη μέθοδο Βias‐corrected Βootstrap για τον έλεγχο της στατιστικής σημαντικότητας των έμμεσων επιδράσεων. Τα βασικότερα ευρήματα της έρευνας ήταν: (α) σε σχέση με τους εφήβους χωρίς μαθησιακές δυσκολίες οι έφηβοι με μαθησιακές δυσκολίες αντιλαμβάνονταν χαμηλότερα επίπεδα ως προς την ένταση με την οποία εμπλέκονται στις δραστηριότητες του Facebook, την αυτο-αποκάλυψη που κάνουν στην ιστοσελίδα αυτή στο φίλο ή στη φίλη από το Facebook και την ποιότητα των φιλικών τους σχέσεων τις οποίες ξεκίνησαν στο Facebook, (β) αν και τα υψηλά επίπεδα αυτο-αποκάλυψης που έκαναν οι έφηβοι με μαθησιακές δυσκολίες στο Facebook αύξανε την αντιλαμβανόμενη ποιότητα της σχέσης τους με το φίλο τους από το Facebook, τους οδηγούσε τελικά σε υψηλά επίπεδα μοναξιάς, και (γ) Το επίπεδο των κοινωνικών δεξιοτήτων των εφήβων δεν έπαιζε κανένα ρόλο στον τρόπο με τον οποίο η παρουσία ή όχι μαθησιακών δυσκολιών στους εφήβους επιδρούσε στην ένταση της χρήσης του Facebook και στην αυτο-αποκάλυψη στο Facebook στη φιλία εντός και εκτός Facebook. Η αποτίμηση των ευρημάτων της παρούσας έρευνας γίνεται με αναφορά στην ερευνητική βιβλιογραφία και στις θεωρητικές προσεγγίσεις της κοινωνικο-γνωστικής ανάπτυξης των παιδιών και των εφήβων με μαθησιακές δυσκολίες, καθώς και της διαπροσωπικής φύσης της επικοινωνίας μέσω διαδικτύου.
description: The main objective of this study, focused on adolescents diagnosed with learning disabilities, was to investigate the role of social networking websites on their perceived quality of friendships and loneliness. The investigation considered various individual and contextual factors - both by themselves and in interaction with each other - exploring the connection between use of social networking websites and the above mentioned psychosocial dimensions of learning disabilities. These factors included social skills, intensity of Facebook use, self-disclosure on Facebook to friends met on Facebook (Facebook friends) and to friends met in an offline setting, perceptions of Facebook and offline friendship quality, and perceived loneliness. Participants were 286 students in grades 7 through 12, half of whom were diagnosed with learning disabilities. Data collection incorporated a series of self-report instruments that were then examined using (a) ANOVA analyses to determine the main effects of a learning disability’s presence and the disability’s interaction with social skills, gender, and age on the variables under investigation, (b) path analyses to investigate the network of relationships between the research variables in the total sample and in each group in the sample, and (c) Βias‐corrected Βootstrap to test the statistical significance of the indirect effects. The main findings were: (a) adolescents with learning disabilities reported lower levels of intensity of Facebook use, self-disclosure on Facebook to Facebook friends, and Facebook friendship quality than their counterparts without learning disabilities, (b) adolescents with learning disabilities who reported high levels of self-disclosure on Facebook exhibited an increase in the perceived quality of their friendship with Facebook friends; however, these high levels of self-disclosure also led to higher levels of perceived loneliness, and (c) adolescents’ social skills played no role in the way learning disabilities affected the intensity of Facebook use or the levels of self-disclosure on Facebook to friends met either on Facebook or in offline settings. The study contextualizes the findings by examining the research literature and theories of the psycho-social development of children and adolescents with learning disabilities and the interpersonal nature of online communication.